Jabarkan Keputeraan dari Alfonso VI dari Castile-León dalam bahasa melayu

Kemangkatan Ferdinand I mendorong kepada pembahagian kerajaan León kepada putera-puteri baginda:

Castilla diberikan kepada kakandanya Sancho

Galisia diberikan kepada adindaya García

Urraca dan Elvira masing-masing diberikan kota-kota Zamora dan Toro; mereka juga ditugaskan melingkupi pengaruh di antara negara-negara Taifa.

Alfonso memutuskan melakukan langkah pertama melanggar pembahagian ini dengan menyerang kerajaan pelanggan Taifa Badajoz yang dinaungi Galicia tahun 1068 untuk memeras ufti ia. Sancho bertindak balas menyerang dan mengalahkan Afonso di Llantada namun tiga tahun kemudian, pada tahun 1071, mereka bersekongkol melawan García.  Alfonso VI memberi sokongan kepada penaklukan Sancho II wilayah-wilayah selatan Galicia milik García pada tahun 1071  yang menumpaskan García II; García dipenjara di Santarém dan Burgos sebelum dibuang ke Taifa Seville. Berikutan kejadian ini, Alfonso VI dan Sancho II bersetuju memegang takhta Galicia bersama dalam suatu damai sementara;

Pertempuran Golpejera menamatkan perdamaian ini pada 12 Januari 1072 yang dimenangi pihak Sancho II; namun Sancho kasihan akan Alfonso lalu hanya memenjarakannya di Burgos. Alfonso pada asalnya bakal diarahkan berkhidmat sebagai rahib di biara Sahagún pada suatu tempoh akan datang, namun campur tangan seorang adinda mereka Puteri Urraca de Zamorra mengubah hukuman Alfonso di mana baginda, dua saudaranya (Gonzalo dan Fernando) serta seorang sahabat (Pedro Ansúrez) dibuang ke Taifa Toledo diperintah Al-Mamun.